**DĖL ROKIŠKIO RAJONO SAVIVALDYBĖS TARYBOS 2018 M. KOVO 5 D. SPRENDIMO NR. TS-35 „DĖL ROKIŠKIO RAJONO SAVIVALDYBĖS BIUDŽETO 2018 METAMS PATVIRTINIMO“ DALINIO PAKEITIMO**

2018 m. liepos 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a :

1. Iš dalies pakeisti Rokiškio rajono savivaldybės tarybos 2018 m. kovo 5 d. sprendimą Nr. TS-35 „Dėl Rokiškio rajono savivaldybės biudžeto 2018 metams patvirtinimo“:

1.1. Padidinti 1 priede patvirtintą savivaldybės biudžeto pajamų dalį **743,351 tūkst.** **Eur**, iš jų:

1.1.1. specialiąją tikslinę dotaciją Kelių priežiūros ir plėtros programai 331,7 tūkst. Eur**;**

1.1.2. Valstybės investicijų programos lėšas 232,0 tūkst. Eur;

1.1..3. pajamų už teikiamas paslaugas planą 18,0 tūkst. Eur;

1.1.4 kitų dotacijų iš kitų valdymo lygių planą 79,868 tūkst. Eur;

1.1.5. specialiąją tikslinę dotaciją valstybės deleguotoms funkcijoms vykdyti 0,123 tūkst. Eur;

1.1.6. pajamų iš dividendų planą 8,1 tūkst. Eur;

1.1.7. pajamų iš baudų ir konfiskavimų planą 14 tūkst. Eur;

1.1.8. materialiojo ir nematerialiojo turto realizavimo pajamų planą 7,4 tūkst. Eur;

1.1.9. kitų neišvardytų pajamų planą 52,16 tūkst. Eur.

2. 1, 2, 8 priedus išdėstyti nauja redakcija.

3. Patikslinti 3, 4, 6 priedus.

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Reda Dūdienė

**„DĖL ROKIŠKIO RAJONO SAVIVALDYBĖS TARYBOS 2018M. KOVO 5 D. SPRENDIMO Nr. TS-35 „DĖL ROKIŠKIO RAJONO SAVIVALDYBĖS BIUDŽETO 2018 METAMS PATVIRTINIMO“ DALINIO PAKEITIMO**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Tarybos sprendimo projekto tikslas – patikslinti pajamų ir išlaidų planą.

Šiuo metu esantis teisinis reglamentavimas.

Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

**1**.**PAJAMOS.**

Iš viso pajamos didinamos 743,351 tūkst. Eur (1, 2, 3 priedai).

1.1. Susisiekimo ministerija papildomai skyrė specialiąją tikslinę dotaciją Kelių priežiūros ir plėtros programai – Obelių seniūnijos Žvėrinčiaus gatvės kelio remonto darbams – 331,7 tūkst. Eur;

1.2 Valstybės investicijų programoje Švietimo ministerija skyrė švietimo įstaigų modernizavimui – Juozo Tūbelio progimnazijos sporto aikštyno P. Širvio g. 2 Rokiškyje atnaujinimo darbams – 232 tūkst. Eur;

1.3. Juodupės gimnazija ir Juodupės NUS didina pajamų už teikiamas paslaugas planą atitinkamai 5 ir 3 tūkst. Eur.

Rokiškio kultūros centras vykdo projektą ,,Rokiškis – Lietuvos kultūros sostinė“ ir parduos šiai progai skirtus produktus. Pajamos už šiuos produktus bus apskaitytos kaip įstaigos gautos pajamos už teikiamas paslaugas. Planuojama šiais metais gauti 10,0 tūkst. Eur.

1.4. iš valstybės biudžeto gauta papildomai 79,868 tūkst. Eur, iš kurių 76,475 tūkst. Eur skirta valstybės biudžeto lėšų išlaidoms, susijusioms su pedagoginių darbuotojų skaičiaus optimizavimu, apmokėti; 3,393 tūkst. Eur gauta dotacija vykdomų projektų savivaldybės daliai finansuoti;

1.5. Archyvaro tarnyba 20 Eur sumažino spec. tikslinę dotacija, o Žemės ūkio ministerija skyrė papildomai 142,80 Eur privalomų biologinio saugumo priemonių taikymo įvertinimo ir sklaidos apie afrikinį kiaulių marą organizavimui;

1.6. į rajono biudžetą kai kurių pajamų gauta daugiau, nei metinė užduotis, todėl šia suma ir tikslinamos pajamos:

- pajamų iš dividendų planas – 8,1 tūkst. Eur;

- pajamų iš baudų ir konfiskacijų planas – 14 tūkst. Eur;

- materialiojo ir nematerialiojo turto realizavimo pajamų planas – 7,4 tūkst .Eur;

- kitų neišvardytų pajamų planas – 52,16 tūkst. Eur.

**2. IŠLAIDOS**

Išlaidų dalyje tikslinami arba išdėstomi nauja redakcija visi priedai, išskyrus 7.

Tikslinės paskirties lėšos nukreipiamos tiems skyriams, kurie tiesiogiai vykdo tas funkcijas.

LR Švietimo ir mokslo ministerija pagal pateiktą paraišką skyrė 76,475 tūkst. Eur valstybės biudžeto lėšų išlaidoms, susijusioms su pedagoginių darbuotojų skaičiaus optimizavimu, apmokėti. Lėšos paskirstomos 10-čiai švietimo įstaigų 4-iems pedagoginiams darbuotojams išeitinėms išmokoms mokėti (iš jų 11 reorganizuojamos Kriaunų pagrindinės mokyklos pedagogams).

Brandos egzaminams organizuoti ir vykdyti paskirstoma 8,370 tūkst. Eur Mokinio krepšelio lėšų, kurios tvirtinant biudžetą buvo skirtos Švietimo skyriui.

Neformaliojo švietimo įstaigoms paskirstoma 7,346 tūkst. Eur mokinių pavėžėjimui tėvų (globėjų) nuosavu transportu. Šios lėšos tvirtinant biudžetą buvo skirtos Švietimo skyriui.

18 tūkst. eurų didinamos spec. lėšos – įstaigų gautos pajamos už suteiktas paslaugas (iš jų: 5 tūkst. Eur – Juodupės gimnazijai, 3 tūkst. Eur – Juodupės gimnazijos neformaliojo švietimo skyriui ir 10,0 tūkst. Eur.- Kultūros centrui).

Kadangi darbo su rizikos šeimomis funkcija perėjo iš savivaldybės Socialinės paramos centrui, šiai funkcijai II pusmečiui skirtos lėšos iš seniūnijų ir Socialinės paramos ir sveikatos skyriaus perkeliamos Socialinės paramos centrui.

Įš Kūno kultūros ir sporto centro perkeliami nepanaudoti asignavimai Rokiškio baseinui.

Tikslinamas Savivaldybės vykdomų projektų sąrašas ( 8 priedas). Patikslinti projektai- išbraukti tie, kurie negavo finansavimo. Pasirašius finansavimo sutartis ir įvykdžius pirkimus, tikslinamos kai kurių projektų vertės bei 2018 metais reikalinga lėšų suma.

Kitos papildomos lėšos paskirstomos įstaigoms ir skyriams būtiniausioms išlaidoms finansuoti. Iš viso skiriama 81,66 tūkst. Eur ( žr. lentelę).

Pridedame siūlomų papildomai skiriamų lėšų lentelę:

|  |  |  |  |
| --- | --- | --- | --- |
|  |  |  |  |
|  | **PAJAMOS** |  |  |
|  |  |  |  |
|  | Dividendai | 8,1 |  |
|  | Pajamos iš baudų ir konfiskavimų | 14 |  |
|  | Kitos neišvardytos pajamos | 52,16 |  |
|  | Ilgalaikio materialiojo ir nematerialiojo turto realizavimo pajamos | 7,4 |  |
|  |  |  |  |
|  |  | **81,66** |  |
|  | **Siūloma skirti:** |  |  |
| Eil.Nr. | **Įstaiga** | Prašoma suma | Kam prašoma |
| 1. | Kultūros, turizmo ir ryšių su užsienio šalimis skyrius | 20 | Lietuvos kultūros sostinės viešinimo paslaugoms |
| 2. | 4 | Tarptautiniam bendradarbiavimui |
| 3 | Kultūros centras | 20 | Lietuvos kultūros sostinės atidarymo renginiui |
| 4 | J.Keliuočio viešoji biblioteka | 0,3 | patalpų nuomai iš Rokiškio komunalininko 50x6 |
| 5 | Kamajų A.Strazdo gimnazija | 1,52 | el. viryklei (esanti sugedo, netikslinga remontuoti) |
| 6 | Obelių l/d | 1,5 | komunalinėms paslaugoms( šildymo katilo priežiūrai, kurui) |
| 7 | Kamajų seniūnija | 4,9 | malkoms, komunalinėms paslaugoms |
| 8 | Sporto klubas „Grizlis“ | 2 | atstovauti Lietuvai pasaulio jėgos trikovės čempionate ( PAR) |
| 8 | Rokiškio baseinas | 3 | Informaciniam stendui |
| 10 | Soc. paramos centras | 3 | transporto išlaidoms |
| 11 | Soc. paramos skyrius | 3,4 | Lietuvos piliečio parvežimui gydyti į Lietuvą išlaidoms |
| 12 | 0,68 | mirusių asmenų palaikų nuvežimo ekspertiniams tyrimams nuvežimo išlaidoms |
| 13 |  | 7,5 | 2016 m. atliktiems programavimo darbams (darbo užmokestis, tabeliai) |
| 14 | Administracija | 5 | baldai, lango keitimas |
| 15 | Jūžintų O. Širvydo pagr.m. | 3,66 | malkoms |
| 16 | Panemunėlio seniūnija | 0,7 | Iš dalies prisidėti prie koplytstulpio M. Kubiliūtei pastatymo |
| 17 | 0,5 | Trimeriui įsigyti |

Panemunėlio seniūnijos seniūnaičių sueigos pritarimas yra. Kitose seniūnijose dar neišrinkti seniūnaičiai ir nėra seniūnaičių sueigų.

**Galimos pasekmės, priėmus siūlomą tarybos sprendimo projektą:**

**teigiamos, nauda rajono gyventojams –** bus finansuotos reikalingos ir būtinos išlaidos.

**neigiamos** – nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.**

Finansų skyriaus vedėja Reda Dūdienė